Blaze7451/Wiki-th-20250601 huggingface dataset:
วันต่อต้านการทุจริตสากล

วันต่อต้านการทุจริตสากล
อนุสัญญาสหประชาชาติว่าด้วยการต่อต้านการทุจริต
วันต่อต้านการทุจริตสากล (International Anti-Corruption Day) ตรงกับวันที่ 9 ธันวาคม ของทุกปี กำหนดขึ้นตั้งแต่อนุสัญญาสหประชาชาติว่าด้วยการต่อต้านการทุจริต (United Nations Convention against Corruption) ได้รับการรับรองเมื่อวันที่ 31 ตุลาคม 2546 เป็นต้นมา

**ภูมิหลัง**
ความตอนหนึ่งของอนุสัญญาข้างต้นว่า สหประชาชาติ
"เป็นกังวลเกี่ยวกับความร้ายแรงของปัญหาและภัยคุมคามเสถียรภาพและความมั่นคงของสังคมอันเป็นผลมาจากการทุจริต ซึ่งบ่อนทำลายสถาบันและคุณค่าแห่งประชาธิปไตย คุณค่าทางจริยธรรม และความยุติธรรม ตลอดจนเป็นภัยต่อการพัฒนาการอันยั่งยืนและหลักนิติธรรม"
จึงให้อนุสัญญามีอำนาจ
"ส่งเสริมและสร้างเสริมมาตรการป้องกันและปราบปรามการทุจริตให้มีประสิทธิภาพและประสิทธิผลยิ่งขึ้น...ส่งเสริม อำนวยความสะดวก และสนับสนุนความร่วมมือระหว่างประเทศและความช่วยเหลือทางวิชาการในการป้องกันและปราบปรามการทุจริต...ตลอดจน ส่งเสริมให้การบริหารราชการและทรัพย์สินแผ่นดินเป็นไปอย่างซื่อสัตย์สุจริต มีผู้รับผิดชอบ และสมควร..."

**การรณรงค์ "คอร์รัป 'ฉัน' ไม่ขอรับ"**
การรณรงค์ "คอร์รัป 'ฉัน' ไม่ขอรับ" (Your NO Counts) เป็นขบวนการระหว่างประเทศซึ่งโครงการพัฒนาสหประชาชาติ (United Nations Development Programme) และสำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime) ร่วมกันจัดขึ้นในวันต่อต้านการทุจริตสากลเพื่อสร้างความตระหนักรู้ถึงการทุจริตและวิธีต่อต้านการทุจริต
ในปี 2553 การรณรงค์นี้มีเป้าหมายแสดงให้เห็นว่า การทุจริตเป็นที่กีดขวางความร่วมมือในอันที่จะบรรลุเป้าหมายการพัฒนาสหัสวรรษเช่นไร บ่อนทำลายประชาธิปไตยและหลักนิติธรรมเช่นไร กับทั้งชักนำไปสู่การละเมิดสิทธิมนุษยชน บิดเบือนการตลาด พาความวินาศมาสู่คุณภาพชีวิต รวมถึงส่งผลให้เกิดความผิดอาญาซึ่งกระทำกันเป็นองค์การ การก่อการร้าย และภยันตรายอื่นต่อความมั่นคงของมนุษย์เช่นไร

**ดูเพิ่ม**
 Transparency International- อนุสัญญาสหประชาชาติว่าด้วยการต่อต้านการทุจริต

**อ้างอิง**
หมวดหมู่:วันสหประชาชาติ
หมวดหมู่:การทุจริตทางการเมือง
หมวดหมู่:วันสำคัญของสหประชาชาติ
หมวดหมู่:วันสำคัญในเดือนธันวาคม
กลุ่มเกาะอะเล็กซานเดอร์

กลุ่มเกาะอเล็กซานเดอร์
กลุ่มเกาะอะเล็กซานเดอร์ (Alexander Archipelago) เป็นกลุ่มเกาะของสหรัฐอเมริกา ที่มีความยาวราว 300 ไมล์ (500 กม.) ตั้งอยู่ในมหาสมุทรแปซิฟิก นอกจากฝั่งทางตะวันออกเฉียงใต้ของรัฐอะแลสกา มีเกาะทั้งสิ้นประมาณ 1,100 เกาะ ซึ่งกลุ่มเกาะนี้เกิดจากการยุบตัวของชายฝั่งเหลือเฉพาะยอดเขาที่โผล่พ้นน้ำ ทำให้มีร่องน้ำลึกและชายฝั่งมีลักษณะเว้าแหว่ง
เกาะที่สำคัญได้แก่ เกาะชิชากอฟ แอดมิรัลตี บารานอฟ คูพรีนอฟ พรินซ์ออฟเวลส์ และริวิลลากิกีโด เมืองที่ใหญ่ที่สุดได้แก่เมืองเคตซิแกนบนเกาะริวิลลากิกีโด และเมืองซิตกาบนเกาะบารานอฟ

**อ้างอิง**
หมวดหมู่:เกาะในรัฐอะแลสกา
หมวดหมู่:เกาะในมหาสมุทรแปซิฟิก
หมวดหมู่:กลุ่มเกาะในมหาสมุทรแปซิฟิก
หมวดหมู่:จักรพรรดิอะเลคซันดร์ที่ 2 แห่งรัสเซีย
ฟุงชาล

ฟุงชาล (Funchal) เป็นเมืองใหญ่ที่สุดและเมืองหลวงของหมู่เกาะมาเดรา ดินแดนปกครองตนเองของโปรตุเกส เมืองมีประชากร 111,892 คน เป็นเมืองหลวงของมาเดรามากกว่า 5 ศตวรรษ

**บุคคลที่มีชื่อเสียง**
 คริสเตียโน โรนัลโด นักฟุตบอลทีมชาติโปรตุเกส

**อ้างอิง**
หมวดหมู่:เมืองในประเทศโปรตุเกส
วอมชา

วอมชา (Łomża, ˈwɔmʐa) เป็นเมืองทางเหนือ-ตะวันออกของประเทศโปแลนด์ ห่างจากกรุงวอร์ซอ 90 ไมล์ (150 กม.) และห่างจากเมืองเบียวิสตอค 50 ไมล์ (81 กม.) ตั้งอยู่บนฝั่งแม่น้ำนาเรฟ วอมชาเป็นเมืองสำคัญด้านการค้า การศึกษาและศูนย์กลางด้านวัฒนธรรม ใน ค.ศ. 1795 อยู่ภายใต้การปกครองของปรัสเซีย ต่อจากนั้นจึงถูกรัสเซียปกครองตั้งแต่ตอนต้นของคริสต์ศตวรรษที่ 19 จนกระทั่งสิ้นสุดสงครามโลกครั้งที่หนึ่ง ในสงครามโลกครั้งที่สอง รัสเซียได้เข้ายึดครองใน ค.ศ. 1939 และกลับคืนเป็นของโปแลนด์ใน ค.ศ. 1945

**อ้างอิง**

**แหล่งข้อมูลอื่น**
 lomza.pl-  Łomża City in old documents date=2007-12-11 -  Historical Łomża date=2008-06-25 -  Łomża City in "Geographical Dictionary of Polish Kingdom and other Slavic countries, Vth volume" p. 699-704-  The website about monuments in Łomża- short=x-  Water Tower Sikorskiego street- Łomża, Poland
หมวดหมู่:เมืองในจังหวัดปอดลาแช
มหาวิทยาลัยเทคโนโลยีกวางตุ้ง

มหาวิทยาลัยเทคโนโลยีกวางตุ้ง (GDUT; p=Guǎngdōng Gōngyè Dàxué ) เป็นมหาวิทยาลัยของมณฑลกวางตุ้ง โดยมีประวัติความเป็นมาร่วม 50 ปี มีการเรียนหลายระดับในหลักสูตรวิศวกรรมศาสตร์ วิทยาศาสตร์และเทคโนโลยี การบริหาร ศิลปศาสตร์ และกฎหมาย ตั้งแต่ปริญญาตรี ปริญญาโท ไปจนถึงปริญญาเอกส่วนกลางของมหาวิทยาลัยตั้งอยู่ที่ 729 ถ.ตงเฟิงตะวันออก เมืองกวางเจา มณฑลกวางตุ้ง ประเทศจีน มหาวิทยาลัยแบ่งออกเป็น 4 เขต ครอบคลุมพื้นที่ทั้งสิ้น 234.73 เฮกเตอร์ โดยเป็นพื้นที่ของอาคารเรียน 1,611,000ตารางเมตร มีคณาจารย์ทั้งสิ้น 2,198 คน มีนักศึกษาจีนและนักศึกษาต่างชาติรวมทั้งสิ้น 46,000 คนโดยแบ่งการเรียนการสอนออกเป็น 52 วิชาเอกสำหรับนักศึกษาปริญญาตรี (ในจำนวนนี้มี 51 โปรแกรมที่เป็นพื้นฐานสำหรับการศึกษาต่อในระดับปริญญาโท) 2โปรแกรมระดับสูงและ 11 โปรแกรมทั่วไปสำหรับนักศึกษาปริญญาเอก 1 สถานีสำหรับผู้สำเร็จปริญญาเอกทำการค้นคว้าวิจัย มหาวิทยาลัยเทคโนโลยีกวางตุ้งมีงบประมาณ 367 ล้านหยวนสำหรับอุปกรณ์และเครื่องมือประกอบการเรียนการสอนและการศึกษาวิจัย ในช่วงไม่กี่ปีที่ผ่านมามีนักศึกษาต่างชาติเข้ามาศึกษาเป็นจำนวนมาก
หมวดหมู่:มณฑลกวางตุ้ง
หมวดหมู่:สถาบันอุดมศึกษาในมณฑลกวางตุ้ง
วาฬมีฟัน

ฟันของวาฬสเปิร์ม ซึ่งเป็นวาฬมีฟันที่มีขนาดใหญ่ที่สุด
อนุอันดับวาฬมีฟัน (Toothed whales) เป็นสัตว์เลี้ยงลูกด้วยนมกลุ่มหนึ่งที่อาศัยอยู่ในน้ำทั้งทะเล, น้ำกร่อย และน้ำจืดบ้างบางส่วน เป็นอนุอันดับของอันดับฐานวาฬและโลมา (Cetacea) ใน อับดับArtiodactyla ใช้ชื่ออนุอันดับว่า Odonceti (/โอ-ดอน-โต-เซ-เตส/)
วาฬมีฟันนั้นประกอบไปด้วยวาฬและโลมา เป็นสัตว์กินเนื้อ ด้วยการไล่ล่าสัตว์น้ำต่าง ๆ เป็นอาหาร เช่น ปลา รวมถึงสัตว์เลี้ยงลูกด้วยนมในทะเลบางจำพวก เช่น สิงโตทะเล หรือแมวน้ำ ได้ในบางชนิด ขณะที่บางชนิดกินสัตว์มีเปลือกแข็งอย่าง หอย หรือครัสเตเชียน ได้ด้วย มีขนาดลำตัวเล็กกว่าวาฬไม่มีฟันมาก
วาฬมีฟัน บางชนิดมีฟันเพียง 2-3 ซี่ แต่ส่วนมากจะมีฟันแข็งแรงเรียงเป็นแถวทั้งขากรรไกรบนและล่าง โดยวาฬมีฟันที่มีขนาดใหญ่ที่สุด คือ วาฬสเปิร์ม ที่มีความยาวได้ถึง 60 ฟุต มีรูปร่างคล้ายลูกอ๊อดขนาดใหญ่ มีหัวเป็นสี่เหลี่ยมขนาดใหญ่มากที่ภายในมีไขมันและน้ำมันอยู่เป็นจำนวนมาก วาฬสเปิร์มสามารถดำน้ำได้ลึกและกินหมึกเป็นอาหาร โดยเฉพาะอย่างหมึกยักษ์ ขณะที่วาฬมีฟันที่มีขนาดเล็กที่สุด คือ โลมาลาพลาตา อาศัยอยู่ตามแถบชายฝั่ง, ปากแม่น้ำ ของทวีปอเมริกาใต้ฝั่งแอตแลนติก ที่มีความยาวเต็มที่ไม่ถึง 2 เมตร นับเป็นสัตว์ในอันดับนี้ที่มีขนาดเล็กที่สุดในโลกด้วย
วาฬเพชฌฆาต หรือวาฬออร์กา นับเป็นวาฬมีฟันที่มีลำตัวยาวประมาณ 30 ฟุต เป็นวาฬที่มีศักยภาพในการไล่ล่าสูง โดยจะทำการล่าเป็นฝูงและสามัคคีกัน ซึ่งวาฬเพชฌฆาตนอกจากจะล่าปลาขนาดเล็กกินเป็นอาหารด้วยแล้ว ยังอาจจะกินปลาขนาดใหญ่และเป็นอันตรายอย่าง ปลาฉลามขาว รวมถึงสัตว์เลือดอุ่นทะเล เช่น นกทะเล, นกเพนกวิน, แมวน้ำ, สิงโตทะเล หรือแม้แต่วาฬหรือโลมาด้วยกันเป็นอาหารได้ด้วย
วาฬีมีฟันชนิดหนึ่ง คือ นาร์วาล เป็นวาฬที่อาศัยอยู่เป็นฝูงเฉพาะมหาสมุทรอาร์กติกในแถบขั้วโลกเหนือ มีลักษณะเฉพาะ คือ มีฟันที่แปลก วาฬนาร์วาลจะมีฟัน 2 ซี่เมื่อแรกเกิด แต่นาร์วาลตัวผู้เมื่อเจริญเติบโตขึ้นฟันข้างซ้ายจะยาวไปเรื่อย ๆ จนกระทั่งกลายเป็นสิ่งที่แหลมยาวเหมือนงาช้างหรือเขาสัตว์ ลักษณะม้วนเป็นเกลียวที่ยาวได้ถึง 3 เมตร (10 ฟุต) เหมือนยูนิคอร์น ในเทพปกรณัมกรีก ซึ่งนาร์วาลจะใช้เขาแหลมนี้ในการเจาะเซาะน้ำแข็งในการว่ายน้ำ รวมถึงใช้ต่อสู้ป้องกันตัวและแย่งชิงตัวเมียด้วย ซึ่งตัวเมียจะมีเขานี้เพียงสั้น ๆ รวมถึงใช้ขุดหาอาหารตามพื้นน้ำเป็นอาหาร ส่วนใหญ่ได้แก่ ปลาลิ้นหมา และครัสเตเชียน และหอยต่าง ๆ
มนุษย์จะใช้ประโยชน์จากวาฬมีฟันด้วยการใช้ฟันและเขี้ยวแกะสลักมาแต่โบราณ นับเป็นของหายาก ล้ำค่า ขณะที่เขาของนาร์วาล ในอดีตมีความเชื่อว่าเป็นเขาของยูนิคอร์นจริง ๆ ถือเป็นของล้ำค่าและเป็นเครื่องประดับที่มีราคา

**การจำแนก**
แบ่งออกเป็นวงศ์ต่าง ๆ ได้ทั้งหมด 8 วงศ์ แยกออกเป็นชนิดต่าง ๆ ได้ 73 ชนิด (บางวงศ์ได้สูญพันธุ์ไปแล้วตั้งแต่ยุคก่อนประวัติศาสตร์)
*Delphinidae Gray, 1821 (โลมา, วาฬเพชฌฆาต)	 
*Hyperoodontidae Gray, 1846 	(วาฬจะงอย) 
*Iniidae Gray, 1846 (โลมาแม่น้ำอเมซอน)	 
*Kogiidae Gill, 1871 (วาฬสเปิร์มเล็ก)	 
*Monodontidae Gray, 1821 (วาฬเบลูกา, นาร์วาล)	 
*Phocoenidae Gray, 1825 (โลมาหัวบาตรหลังเรียบ, พอร์พอยส์)	 
*Physeteridae Gray, 1821 (วาฬสเปิร์ม)	 
*Platanistidae Gray, 1846 (โลมาแม่น้ำอินเดีย)
สูญพันธุ์ไปแล้ว- † Squalodontidae Brandt, 1873

**อ้างอิง**

**แหล่งข้อมูลอื่น**
หมวดหมู่:อันดับวาฬและโลมา
หมวดหมู่:วาฬมีฟัน
ฮิโรชิ โฮเก็ตสึ

ฮิโรชิ โฮเก็ตสึ (法華津寛; Hiroshi Hoketsu; 28 มีนาคม ค.ศ. 1941 – ) เป็นนักกีฬาขี่ม้าชาวญี่ปุ่น

**ประวัติ**
เขาเข้าแข่งขันในโอลิมปิกฤดูร้อน 1964 โดยอยู่ในอันดับที่ 40 ของการขี่ม้ากระโดดข้ามเครื่องกีดขวาง โฮเก็ตสึยังผ่านการคัดเลือกเข้าสู่การแข่งขันโอลิมปิกฤดูร้อน 1988 แต่ก็ไม่สามารถเข้าแข่งขันเมื่อม้าของเขาถูกกักกัน
ในโอลิมปิกฤดูร้อน 2008 เขาได้อยู่ในอันดับที่ 9 ในประเภทเดรสซาจทีมกรังด์ปรีซ์ และอันดับที่ 35 ในประเภทเดรสซาจอินดิวิดวลกรังด์ปรีซ์ ใน ค.ศ. 2012 เมื่อเขามีอายุได้ 70 ปี โฮเก็ตสึชนะการชิงตำแหน่งตัวแทนทีมชาติญี่ปุ่นสำหรับการแข่งโอลิมปิกฤดูร้อน 2012 ในรายการศิลปะบังคับม้าบุคคล และในการแข่งขันกีฬาขี่ม้าในโอลิมปิกฤดูร้อน 2012 – ศิลปะบังคับม้าบุคคล เขาได้อยู่ในอันดับที่ 40
ในทศวรรษที่ 70 ของเขา ณ ค.ศ. 1968 เขาสำเร็จการศึกษาจากมหาวิทยาลัยดุ๊กและได้รับการยกย่องในฐานะ "ความหวังของชายชรา" เขาเป็นนักกีฬาที่มีอายุมากที่สุดในโอลิมปิกฤดูร้อน 2008 และ 2012 โฮเก็ตสึเป็นนักกีฬาโอลิมปิกที่มีอายุมากที่สุดเท่าที่เคยมีมาในการแข่งขันให้แก่ทีมชาติญี่ปุ่น และเป็นนักกีฬาโอลิมปิกที่มีอายุมากที่สุดเท่าที่เคยมีมาเป็นอันดับสาม ถัดจากออสการ์ สวอห์น ซึ่งเป็นนักยิงปืนจากสวีเดนผู้ซึ่งชนะรางวัลเหรียญเงินในโอลิมปิกฤดูร้อน 1920 และอาร์ทัวร์ ฟ็อน พ็องกราทช์ ผู้ซึ่งเข้าแข่งขันขณะมีอายุได้ 72 ปีในรายการศิลปะบังคับม้าในโอลิมปิกฤดูร้อน 1936 ที่กรุงเบอร์ลิน

**อ้างอิง**
หมวดหมู่:นักกีฬาขี่ม้าชาวญี่ปุ่น
หมวดหมู่:นักกีฬาโอลิมปิกทีมชาติญี่ปุ่น
หมวดหมู่:ผู้เข้าแข่งขันโอลิมปิกฤดูร้อน 1964
หมวดหมู่:ผู้เข้าแข่งขันโอลิมปิกฤดูร้อน 2008
หมวดหมู่:นักกีฬาขี่ม้าในโอลิมปิกฤดูร้อน 2012
วิญญาณในเครื่องจักร

"วิญญาณในเครื่องจักร"เป็นคำอธิบายที่นักปรัชญาขาวอังกฤษ Gilbert Ryle ใช้อธิบายแนวคิดเรื่องทวิภาคกาย-จิตของ René Descartes วลีนี้ถูกใช้ครั้งแรกในหนังสือ The Concept of Mind (1949) ของ Ryle เพื่อเน้นให้ผู้อ่านเห็นถึงความลักลั่นของระบบที่มีความเป็นทวิภาคอย่างของ Descartes ซึ่งมีกระบวนการทางจิตเกิดขึ้นควบคู่ไปกับการกระทำทางกาย แต่รูปแบบและปฏิสัมพันธ์ระหว่างทั้งสองสิ่งยังไม่มีใครรู้ อย่างดีก็ได้แต่เพียงคาดเดา
หมวดหมู่:มโนทัศน์
หมวดหมู่:ความเชื่องมงาย
โลมาปากขวดอินโดแปซิฟิก

โลมาปากขวดอินโดแปซิฟิก หรือ โลมาปากขวดมหาสมุทรอินเดีย (Indo-Pacific bottlenose dolphin, Indian ocean bottlenose dolphin;  Tursiops aduncus) เป็นโลมาชนิดหนึ่ง มีลักษณะคล้ายคลึงกับโลมาปากขวดธรรมดา (T. truncatus) คือ มีผิวหนังสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน สิ่งที่แตกต่างจากโลมาปากขวด คือ มีจุดสีเทาเข้มเป็นประอยู่ด้านข้างและด้านท้องลำตัว และมีขนาดเล็กกว่า คือ มีความยาวเต็มที่ประมาณ 1.9-2.3 เมตร
เดิมเคยถูกจัดให้เป็นชนิดเดียวกันกับโลมาปากขวดธรรมดา จนกระทั่งในปี ค.ศ. 1998 จึงได้รับการยอมรับให้แยกออกมาเป็นชนิดต่างหาก
พบกระจายพันธุ์ทั่วไปในเขตอินโดแปซิฟิกกับมหาสมุทรอินเดีย เช่น ทะเลแดง, ออสเตรเลียตอนเหนือ, ทะเลจีนใต้, ชายฝั่งแอฟริกา ในน่านน้ำไทยพบได้ทั้งฝั่งอ่าวไทยและทะเลอันดามัน แต่ปัจจุบันพบได้น้อยลง และถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

**ดูเพิ่ม**
โลมาปากขวดธรรมดา

**อ้างอิง**

**แหล่งข้อมูลอื่น**
หมวดหมู่:โลมามหาสมุทร
หมวดหมู่:สัตว์ป่าคุ้มครอง
เมซา (รัฐแอริโซนา)

เมซา (Mesa) เป็นเมืองในแมริโคปาเคาน์ตี ในรัฐแอริโซนา สหรัฐอเมริกา ตั้งอยู่ทางตอนกลางค่อนไปทางตะวันตกเฉียงใต้ของรัฐ ห่างจากเมืองฟินิกซ์ไปทางทิศตะวันออก 20 ไมล์ (32 กม.) เมซาเป็นเมืองใหญ่เป็นอันดับ 3 ของรัฐแอริโซนา เป็นรองเมืองฟินิกซ์และทูซอน โดยเมืองมีประชากร 439,041 คน (ค.ศ. 2010)

**อ้างอิง**
หมวดหมู่:เมืองในรัฐแอริโซนา
อาวารัว

อาวารัว (Avarua, "สองท่าเรือ") เป็นเมืองหลวงของหมู่เกาะคุก และเป็นเมืองกับอำเภอทางตอนเหนือของเกาะราโรโตงา เมืองมีสนามบินนานาชาติราโรตองงา เขตอาวารัวมีประชากร 4,906 คน (สำมะโน ค.ศ. 2016)

**ภูมิอากาศ**
อาวารัวมีสภาพภูมิอากาศแบบป่าดิบชื้น (Af) ตามการแบ่งเขตภูมิอากาศแบบเคิพเพิน โดยมีอุณหภูมิสูงและมีฝนชุกตลอดทั้งปี แม้ว่าจะไม่มีฤดูฝนหรือแล้งแบบจริง แต่มีฝนตกอย่างเห็นได้ชัดในเดือนธันวาคมถึงเมษายน

**อ้างอิง**

**แหล่งข้อมูลอื่น**
Avarua- Photo of Government Radio Station Rarotonga c1950
หมวดหมู่:หมู่เกาะคุก
เบลีซซิตี

เบลีซซิตี (Belize City) เป็นเมืองใหญ่ที่สุดของประเทศเบลีซ มีประชากรจำนวน 61461 คน ตั้งอยู่บนปากแม่น้ำเบลีซบนชายฝั่งทะเลแคริบเบียน เป็นเมืองท่าที่สำคัญของประเทศ มีความสำคัญด้านเศรษฐกิจและอุตสาหกรรม มีเรือสำราญจอดนอกชายฝั่ง เมืองนี้ถูกทำลายเกือบทั้งหมดจากเฮอร์ริเคนแฮตตีในปี ค.ศ. 1961 เคยเป็นเมืองหลวงของบริติชฮอนดูรัสซึ่งเป็นอาณานิคมของอังกฤษ ก่อนจะย้ายเมืองหลวงไปที่กรุงเบลโมแพน

**อ้างอิง**
หมวดหมู่:เมืองในประเทศเบลีซ
หมวดหมู่:ผลิตภัณฑ์แบ่งตามบริษัท

หมวดหมู่:หมวดหมู่แบ่งตามบริษัท
หมวดหมู่:ผลิตภัณฑ์
หมวดหมู่:หมวดหมู่ตั้งตามชื่อบริษัท
หมวดหมู่:ผลิตภัณฑ์แบ่งตามตราสินค้า

หมวดหมู่:ตราสินค้าแบ่งตามชนิดผลิตภัณฑ์
หมวดหมู่:ผลิตภัณฑ์แบ่งตามบริษัท
หมวดหมู่:เศรษฐทรัพย์

หมวดหมู่:การค้า
หมวดหมู่:การตลาด
หมวดหมู่:ทฤษฎีของผู้บริโภค
หมวดหมู่:วัตถุทางกายภาพ
หมวดหมู่:วัตถุแบ่งตามชนิด
หมวดหมู่:ทฤษฎีของผู้บริโภค

หมวดหมู่:พฤติกรรมของครัวเรือนและเศรษฐศาสตร์ครอบครัว
หมวดหมู่:เศรษฐศาสตร์จุลภาค
หมวดหมู่:ทฤษฎีเศรษฐศาสตร์
หมวดหมู่:การตลาด
หมวดหมู่:การคุ้มครองผู้บริโภค
หมวดหมู่:ทฤษฎีเศรษฐศาสตร์

หมวดหมู่:อุดมการณ์ทางเศรษฐศาสตร์
หมวดหมู่:ทฤษฎีวิทยาศาสตร์
หมวดหมู่:ทฤษฎีสังคม
พอร์พอยส์

พอร์พอยส์ (Porpoise; การออกเสียง s) เป็นสัตว์เลี้ยงลูกด้วยนมในอันดับวาฬและโลมา (Cetacea) ขนาดเล็กวงศ์หนึ่ง ใช้ชื่อวงศ์ว่า Phocoenidae 
พอร์พอยส์ จัดเป็นวาฬมีฟันขนาดเล็ก ลักษณะทั่วไปคล้ายกับโลมาทะเล (Delphinidae) แต่มีความแตกต่างไปจากโลมาทั่วไป คือ มีรูปร่างที่เล็กกว่า และมีรูปทรงที่อ้วนกลมกว่า อีกทั้งสรีระร่างกายของพอร์พอยส์ไม่อาจจะเก็บความอบอุ่นไว้ได้นาน ทำให้สูญเสียพลังงานในร่างกายได้รวดเร็วกว่า จึงต้องกินอาหารบ่อยครั้งและมากกว่าโลมาทะเลเพื่อสร้างพลังงานและความอบอุ่นให้แก่ร่างกาย 
นอกจากนี้แล้ว ครีบหลังของพอร์พอยส์นั้นเป็นรูปสามเหลี่ยมคล้ายกับครีบของปลาฉลาม แต่มีความสั้นทู่ ซึ่งในบางครั้งจะมีปุ่มขนาดเล็กเรียกว่า ทูเบอร์เคิล อยู่ตรงขอบครีบ ลักษณะของจมูกของพอร์พอยส์นั้นสั้นทู่และกลมกว่าโลมาทั่วไป ลักษณะของฟันก็มีลักษณะเล็ก ๆ เป็นตุ่มไม่แหลมคม ส่วนกระดูกคอนั้นติดต่อกับกระดูกสันหลัง ทำให้ไม่อาจจะขยับส่วนคอไปมาได้อย่างอิสระเหมือนโลมา และพฤติกรรมก็แตกต่างไปจากโลมาด้วย ได้แก่ ฝูงของพอร์พอยส์มีขนาดเล็กกว่า คือ มีจำนวนสมาชิกในฝูงเพียง 2–4 ตัวเท่านั้น ไม่ได้มีกันหลายสิบหรือร้อยตัวเหมือนโลมาทะเล และมีพฤติกรรมขี้อาย เกรงกลัวมนุษย์ ผิดกับโลมาทะเล และเป็นโลมาที่มีอายุขัยสั้นเพียงแค่ 20 ปีเท่านั้น
พอร์พอยส์ นับเป็นสัตว์ในอันดับนี้ที่มีขนาดเล็กที่สุด โดยชนิดที่มีขนาดเล็กที่สุด คือ วิกีตา พบกระจายพันธุ์ทางตอนเหนือของอ่าวแคลิฟอร์เนีย มีขนาดโตเต็มที่ไม่ถึง 2 เมตรด้วยซ้ำ ขณะที่ชนิดที่มีขนาดใหญ่ที่สุด ก็มีความยาวเพียง 2.3 เมตรเท่านั้น 

**ศัพทมูลวิทยา**
คำว่า "พอร์พอยส์" (Porpoise) เป็นคำที่ใช้ในภาษาอังกฤษ  ส่วนในภาษาในทวีปเอเชียอื่น ๆ พอร์พอยส์มักมีการเปรียบเทียบกับโลมาและหนู เช่น ในภาษาจีน พอร์พอยส์มีความหมายตรงตัวว่า "โลมาหนู" (鼠海豚) และ ในภาษาเวียดนาม พอร์พอยส์มีความหมายตรงตัวว่า "โลมาหนู" (Cá heo chuột) ซึ่งมีความหมายว่า "โลมาขนาดเล็ก"  ส่วนคำว่า "โลมา" ในภาษาเอเชียดังกล่าวก็มีความหมายตรงตัวว่า "หมูทะเล"

**การจำแนก**
แบ่งออกได้เป็น 3 สกุล 6 ชนิด พบในประเทศไทยเพียงชนิดเดียว ขณะที่บางสกุลก็ได้สูญพันธุ์ไปแล้ว ตั้งแต่ยุคก่อนประวัติศาสตร์
*Neophocaena
**Neophocaena phocaenoides (เป็นชนิดที่พบได้ในประเทศไทย)
*Phocoena
**Phocoena dioptrica 	 
**Phocoena phocoena 	 
**Phocoena sinus  
**Phocoena spinipinnis
*Phocoenoides
**Phocoenoides dalli
ที่สูญพันธุ์ไปแล้ว- † Haborophocoena
**Haborophocoena toyoshimai- † Numataphocoena
**Numataphocoena yamashitai- † Septemriocetus
**Septemriocetus bosselaersii- † Piscolithax
**Piscolithax aenigmaticus
**Piscolithax longirostris
**Piscolithax boreios
**Piscolithax tedfordi

**อ้างอิง**

**แหล่งข้อมูลอื่น**
หมวดหมู่:วาฬมีฟัน
หมวดหมู่:โลมา
หมวดหมู่:ทฤษฎีวิทยาศาสตร์

หมวดหมู่:ปรัชญาวิทยาศาสตร์
หมวดหมู่:ทฤษฎี
หมวดหมู่:แบบจำลองทางวิทยาศาสตร์
หมวดหมู่:วิทยาศาสตร์
หมวดหมู่:ญาณวิทยาของวิทยาศาสตร์
หมวดหมู่:การให้เหตุผลแบบอุปนัย

หมวดหมู่:ปรัชญาวิทยาศาสตร์
หมวดหมู่:ความจำ
หมวดหมู่:การเรียนรู้
หมวดหมู่:ความรู้
หมวดหมู่:นามธรรม
หมวดหมู่:การวิเคราะห์
หมวดหมู่:แบบจำลองทางวิทยาศาสตร์
หมวดหมู่:ทักษะกระบวนการทางวิทยาศาสตร์
หมวดหมู่:การให้เหตุผล
หมวดหมู่:มโนทัศน์ทางญาณวิทยา
หมวดหมู่:ญาณวิทยาของวิทยาศาสตร์
หมวดหมู่:หลักการทางปรัชญา
หมวดหมู่:ปรัชญาวิเคราะห์

หมวดหมู่:ปรัชญาในคริสต์ศตวรรษที่ 20
หมวดหมู่:ปรัชญาตะวันตก
หมวดหมู่:ธรรมเนียมทางปรัชญา
สปลิท

สปลิท (Split, the Split) เป็นศิลปินดูโอค่ายกามิกาเซ่ ในสังกัดอาร์เอส เป็นดูโอชายวงแรกของค่าย เคยcover เพลงก่อนเข้าวงการ โดย สปลิทเคยอยู่วง "The Split" ซึ่งรวมกับเพื่อนในโรงเรียน โดย นิวเป็นมือกลอง ส่วนโซ่เป็นมือกีตาร์ แล้วแยกมาเป็นคู่หูดูโอโดยในนาม “สปลิท” โดยได้เริ่มเข้าสู่วงการจากการที่ทางทีมงานของค่ายกามิกาเซ่ไปพบคลิปวิดีโอที่ทั้ง 2 คน cover เพลง ของ ศิลปินที่มีชือเสียงต่างๆและโพสต์ไว้ใน Youtube Channel ที่มีชื่อว่าTHE SPLIT channel  ทีมงาน Casting ของกามิกาเซ่จึงสนใจในความสามารถด้านการร้อง,การนำเสนอและความสามารถทางดนตรีของ สปลิทและจึงได้ติดต่อให้สปลิทมาออดิชั่นและได้รับเข้าสู่สังกัดกามิกาเซ่เพื่อรับการฝึกฝนทักษะการร้องเพิ่มเติมเป็นเวลา 1 ปี โดยสปลิทได้ได้เปิดตัวในนาม “เดโม โพรเจกต์”  โดยร่วมกับเพื่อนสาวอีก 2 คนคือ อริศรา โรเซ็นดาห์ล (แครอล) และ อริสรา บัวปรางค์ (ฟ้า) ในซิงเกิล"วัยรุ่นครั้งเดียว" และ วันนี้สปลิทได้มีซิงเกิลเป็นของตัวเองแล้วในชื่อเพลงว่า “เพลงของเธอ” ซึ่งเป็นเพลงแนว Acoustic Pop ฟังสบาย โดยผู้อยู่เบื้องหลังเพลงนี้คือ แหลม - ทเวนตีไฟฟ์อาวส์  และ ฟั่น-โกมล บุญเพียรผล ปัจจุบันอยู่ค่าย Garden Music สังกัดอาร์เอส  

**รายชื่อสมาชิก**

**ผลงานเพลง**

**อัลบั้มปกติ**

**อัลบั้มโปรเจกต์พิเศษ**

**มิวสิควีดีโอ**
 รักแท้จะตามหาเธอ (Destiny) ของ สปลิท

**พิธีกร**

**ผลงานโฆษณา**

**รางวัล**
 Playpark Music Awards 2012 สาขา เน็ตไอดอลยอดนิยม จากการร่วมโหวตของสมาชิกเว็บไซต์เพลย์พาร์คดอตคอม - Kazz Awards 2013 สาขา ศิลปินกลุ่มยอดนิยม จากงานฉลองครบรอบ7ปีนิตยสารKazz - พิฆเนศวร ครั้งที่ 2 สาขา เพลงเยาวชนดีเด่นชาย  จากงานประกาศรางวัล"พิฆเนศวร" รางวัลวิทยุแห่งชาติ ครั้งที่ 2 

**คอนเสิร์ต**

**อ้างอิง**

**แหล่งข้อมูลอื่น**
 THE SPLIT channel -  เฟสบุ๊คเดโม โพรเจกต์-  เฟสบุ๊คของสปลิท-  เฟสบุ๊คของโซ่- โซ่- นิว
หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดอาร์เอส
หมวดหมู่:วงกลุ่มสองสัญชาติไทย
หมวดหมู่:ศิลปินค่ายกามิกาเซ่
หมวดหมู่:กลุ่มดนตรีไทยในยุค 2010
ซาไวอี

ซาไวอี (Savaiʻi) เป็นเกาะที่ใหญ่ที่สุดและมีจุดสูงสุดของประเทศซามัวและกลุ่มเกาะซามัว และเป็นเกาะใหญ่สุดในโพลินีเซีย นอกเหนือจากฮาวายและนิวซีแลนด์ เกาะมีประชากร 43,142 คน (ค.ศ. 2006) ถือเป็น 24% ของประชากรทั้งประเทศ

**อ้างอิง**
หมวดหมู่:เกาะในประเทศซามัว
แบบประเมินคะแนนโรคหลอดเลือดสมองเฉียบพลันของสถาบันสุขภาพแห่งชาติ

แบบประเมินคะแนนโรคหลอดเลือดสมองเฉียบพลันของสถาบันสุขภาพแห่งชาติสหรัฐอเมริกา (National Institutes of Health Stroke Scale, NIH Stroke Scale, NIHSS) เป็นเครื่องมือสำหรับผู้ให้บริการสุขภาพสำหรับวัดขนาดของความรุนแรงของโรคหลอดเลือดสมองเฉียบพลัน ประกอบด้วยตัวพิจารณา 11 อย่าง แต่ละอย่างมีคะแนนตั้งแต่ 0 ถึง 4 ส่วนใหญ่คะแนน 0 หมายถึงปกติ และคะแนนที่มากขึ้นหมายถึงความบกพร่องที่มากขึ้น เมื่อรวมคะแนนทั้งหมดแล้วนับเป็นคะแนน NIHSS โดยมีคะแนนสูงสุดคือ 42 ต่ำสุดคือ 0
หมวดหมู่:ภาวะฉุกเฉินทางการแพทย์
หมวดหมู่:ความผิดปกติทางประสาทวิทยา
หมวดหมู่:สถาบันสุขภาพแห่งชาติ
เอลบรัส เทเดเยฟ

เอลบรัส เทเดเยฟ (Тедеєв Ельбрус Сосланович; Elbrus Tedeyev) เกิดวันที่ 5 ธันวาคม ค.ศ. 1974 ที่เขตปรีกรอดนี ดินแดนอิสระนอร์ทออสซีเชียแห่งสาธารณรัฐสังคมนิยมโซเวียต สหภาพโซเวียต เป็นนักมวยปล้ำชาวยูเครนและเป็นแชมป์โอลิมปิก เขาได้กลายเป็นพลเมืองของประเทศยูเครนใน ค.ศ. 1993  และได้รับรางวัลเหรียญทองจากการแข่งขันโอลิมปิกฤดูร้อน 2004 ที่กรุงเอเธนส์ รวมถึงเป็นแชมป์มวยปล้ำชิงแชมป์โลกสามสมัย
เทเดเยฟกลายเป็นสมาชิกสภาสมัญผู้แทนราษฎรแห่งประเทศยูเครนใน ค.ศ. 2006 ในฐานะนักการเมืองอิสระของบัญชีรายชื่อของพรรคแห่งภูมิภาค เขาได้รับการเลือกตั้งอีกครั้งในช่วงก่อนการเลือกรัฐสภาใน ค.ศ. 2007  และอีกครั้งใน ค.ศ. 2012 

**อ้างอิง**
หมวดหมู่:นักมวยปล้ำชาวยูเครน
หมวดหมู่:นักกีฬาโอลิมปิกทีมชาติยูเครน
หมวดหมู่:นักมวยปล้ำในโอลิมปิกฤดูร้อน 1996
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:ผู้เข้าแข่งขันโอลิมปิกฤดูร้อน 2004
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญทองแดงโอลิมปิก
ดนตรีในประเทศลาว

ดนตรีในประเทศลาว ส่วนใหญ่เป็นดนตรีของกลุ่มชาติพันธุ์ลาวลุ่ม แต่ก็มีดนตรีของชาวลาวเทิงเช่นขมุ และชนเผ่าต่างๆในลาวใต้ และชาวลาวสูง เช่นม้งด้วย เครื่องดนตรีที่เป็นเอกลักษณ์ของวัฒนธรรมดนตรีแบบลาวคือเครื่องเป่าทำจากไม้ไผ่ที่เรียกแคน 

**ดนตรีลาว**
ดนตรีพื้นบ้านของลาวเรียกว่าลำ ซึ่งเป็นการขับร้องประกอบแคน ดนตรีคลาสสิกของลาวแบ่งได้เป็นสองกลุ่มคือเสบใหญ่ และเสบน้อยหรือมโหรี เสบใหญ่ประกอบด้วยระนาด ปี่ กลอง และฉิ่ง

**หมอลำ == 
ในการแสดงทั่วไปจะมีนักร้องสองคนเรียกหมอลำ มักเป็นชายและหญิง นักดนตรีเล่นแคนเรียกหมอแคน และผู้เล่นดนตรีอื่นๆ นอกจากนั้น ยังมีการแสดงลำที่หลากหลายทั่วประเทศลาว โดยที่มีชื่อเสียงมากคือลำสาละวัน ในหลวงพระบางจะมีลำแบบช้าเรียกขับลำไหว้ และที่ได้รับอิทธิพลจากไทยคือหมอลำซิ่ง

**ดนตรีสมัยใหม่ == 
ในราว พ.ศ. 2503 ลำนูและลำเพลินจากไทยได้พัฒนาขึ้นเป็นลำเรื่อง ที่มีทั้งการขับลำและการเต้นรำ

**แหล่งข้อมูลอื่น**
   Audio clips: Traditional music of Laos. Musée d'Ethnographie de Genève. Accessed November 25, 2010.-  The traditional music of Laos-  Alexandra Bounxouei music and videos date=2008-05-17 -  www.laomusic.la date=2020-07-27 - www.laomall.com/artistsfix-attempted=yes - Archives of Traditional Music in Laos- Lao music page date=2012-10-30 - Plain of Jars website date=2012-11-30 
หมวดหมู่:ดนตรีในประเทศลาว
แม่แบบ:เหตุการณ์ปัจจุบัน/2555 ธันวาคม 11

* คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้มีการลงนามใบอนุญาตให้ใช้คลื่นความถี่ 2.1 กิกกะเฮิร์ทซ และใบอนุญาตใบประกอบกิจการ 3G แก่ผู้ประกอบการทั้ง 3 ราย ( mthai news)
}
ทะสึฮิโระ โยะเนะมิสึ

แผงแนะนำ ทะสึฮิโระ โยะเนะมิสึ ในสถานีรถไฟโคฟุ (สิงหาคม ค.ศ. 2012)
ทะสึฮิโระ โยะเนะมิสึ (米満達弘; Tatsuhiro Yonemitsu) เกิดวันที่ 5 สิงหาคม ค.ศ. 1986 ที่ฟุจิโยะชิดะ จังหวัดยะมะนะชิ และสำเร็จการศึกษาเศรษฐศาสตร์การเมืองจากมหาวิทยาลัยทะคุโชะกุ เป็นนักมวยปล้ำชาวญี่ปุ่น ผู้ซึ่งได้รับรางวัลเหรียญทองจากการแข่งโอลิมปิกฤดูร้อน 2012 ที่กรุงลอนดอน โดยเป็นฝ่ายชนะสุชิล กุมาร์ จากอินเดียในรอบชิงชนะเลิศรุ่น 66 กก. ฟรีสไตล์ชาย
นอกจากนี้ เขายังเป็นร้อยตรีประจำกองกำลังป้องกันตนเองภาคพื้นดินญี่ปุ่น

**อ้างอิง**

**แหล่งข้อมูลอื่น**
  Profile on fila-wrestling.com date=2012-09-06 -  Wrestling Database date=2013-12-30 
หมวดหมู่:นักมวยปล้ำชาวญี่ปุ่น
หมวดหมู่:นักกีฬาโอลิมปิกทีมชาติญี่ปุ่น
หมวดหมู่:นักกีฬาเหรียญทองโอลิมปิก
หมวดหมู่:ผู้เข้าแข่งขันโอลิมปิกฤดูร้อน 2012
หมวดหมู่:นักกีฬาเหรียญทองเอเชียนเกมส์
Lipotidae

สัตว์ตระกูล Lipotidae
Lipotidae เป็นวงศ์ของปลาโลมาแม่น้ำ ที่มี ไป๋จี(ปลาโลมาแม่นํ้าแยงซี) ที่อาจสูญพันธุ์ไปแล้วของจีนและรวมถึงสกุลฟอสซิล Parapontoporia จากยุคไมโอซีนตอนปลาย และยุคไพลโอซีนของชายฝั่งแปซิฟิกของอเมริกาเหนือที่สูญพันธุ์
สกุล Prolipotes ที่ได้สืบทอดชิ้นส่วนขากรรไกรล่างจาก ไป๋จี ที่สูญพันธุ์ไปแล้ว และยังถือว่า Prolipotes เป็นญาติของ ไป๋จี อีกด้วย
โลมาแม่น้ำเอเชียใต้

โลมาแม่น้ำเอเชียใต้ (South Asian river dolphins) เป็นสกุลของสัตว์เลี้ยงลูกด้วยนมกลุ่มหนึ่ง ใน อันดับสัตว์กีบคู่ (Artiodactyla) ในอันดับฐานวาฬและโลมา (Cetacea) ในกลุ่มโลมา

**การจำแนก**
โลมาแม่น้ำเอเชียใต้มี 2 ชนิด
*สกุล Platanista
**Platanista gangetica (โลมาแม่น้ำคงคา)
**Platanista minor (โลมาแม่น้ำสินธุ)

**อ้างอิง**

**อ่านเพิ่ม**
  Blind dolphins need space to breath – The Nation (Pakistan)

**แหล่งข้อมูลอื่น**
publisher=Nyal Mueenuddin Wildlife Films-  Goddess Ganga and the Gangetic Dolphin at Biodiversity of India-  Whale and Dolphin Conservation Society, South Asian river dolphin:  Platanista gangetica date=2012-03-20 -  US National Marine Fisheries Service Indus River Dolphin web page- 3=ganges river dolphin-  Convention on Migratory Species page on the Ganges River Dolphin-  Walker's Mammals of the World Online – Ganges River Dolphin date=2004-10-10 -  World Wide Fund for Nature (WWF) – species profile for the Ganges River dolphin
หมวดหมู่:โลมา
หมวดหมู่:โลมาแม่น้ำ
Platanistoidea

ปลาโลมาแม่นํ้าคงคา
Platanistidae เป็นวงศ์ของปลาโลมาแม่น้ำที่มีทั้งปลาโลมาแม่น้ำคงคาและปลาโลมาแม่น้ำสินธุ ที่ยังมีเหลืออยู่ (ทั้งคู่อยู่ในในสกุล Platanista ) แต่ยังมีญาติที่สูญพันธุ์จากน้ำจืด ยุคนีโอจีน
โลมาแม่น้ำแอมะซอน

โลมาแม่น้ำอะเมซอน หรือ โลมาสีชมพู (Amazon river dolphin, Pink dolphin; โปรตุเกส: Boto, Boutu; Inia geoffrensis; ออกเสียง: /อิ-เนีย-จี-โอฟ-เฟรน-สิส/) เป็นโลมาแม่น้ำชนิดหนึ่ง จัดเป็นเพียงชนิดเดียวในสกุล Inia และวงศ์ Iniidae
โลมาแม่น้ำแอมะซอน จัดเป็นโลมาแม่น้ำ หรือโลมาน้ำจืดชนิดหนึ่ง ที่อาศัยอยู่ในน้ำจืดแท้ ๆ โดยที่ไม่พบในทะเล  มีความยาวประมาณ 1.53-2.4 เมตร (5.0-7.9 ฟุต) ขึ้นอยู่กับชนิดย่อย ตัวเมียจะมีขนาดใหญ่กว่าตัวผู้ โดยตัวที่ใหญ่ที่สุด เป็นตัวเมียที่มีความยาวถึง 2.5 เมตร (8.2 ฟุต) และน้ำหนักตัว 98.5 กิโลกรัม (217 ปอนด์) ขณะที่ตัวผู้ที่ใหญ่ที่สุด ยาว 2.0 เมตร (6.6 ฟุต) และน้ำหนักตัว 94 กิโลกรัม (210 ปอนด์) นอกจากนี้แล้วกระดูกสันหลังบริเวณคอมีความยืดหยุ่นจึงสามารถทำให้หันหัวได้ 180 องศา ซึ่งความยืดหยุ่นตรงนี้เองที่ทำให้เป็นสิ่งสำคัญในการว่ายน้ำผ่านต้นไม้ต่าง ๆ และวัสดุกีดขวางต่าง ๆ ในป่าน้ำท่วม 
นอกจากนี้ยังมีจะงอยปากยาวซึ่งฟันมี 24 ถึง 34 คู่ ฟันเป็นรูปทรงกรวยและมีฟันกรามด้านในของขากรรไกร มีผิวหนังสีขาวอมชมพูเรื่อ ๆ ตามีขนาดเล็ก
โลมาแม่น้ำแอมะซอน กระจายพันธุ์ในแม่น้ำสายใหญ่ในทวีปอเมริกาใต้ เช่น แม่น้ำแอมะซอน, แม่น้ำโอริโนโก, แม่น้ำลาพลาตา, แม่น้ำปารานา, แม่น้ำโทคันตินส์ เป็นต้น จึงแบ่งออกได้เป็น 3 ชนิดย่อย คือ
*I. g. geoffrensis เป็นชนิดที่พบได้ทั่วไป ในแม่น้ำแอมะซอนและโทคันตินส์
*I. g. humboldtiana พบในแม่น้ำโอริโนโก
*I. g. boliviensis พบในโบลิเวีย มีหัวเล็กกว่า มีลำตัวกว้างกว่า และมีจำนวนฟันมากกว่า ในบางข้อมูลจัดเป็นชนิดใหม่
มีทฤษฎีเกี่ยวกับการที่เข้ามาอาศัยอยู่ในน้ำจืดของโลมาแม่น้ำแอมะซอน ว่าในยุคก่อนประวัติศาสตร์ ทะเลด้านตะวันออกและตะวันตกของทวีปอเมริกาใต้เชื่อมติดกัน ต่อมาเกิดแผ่นดินไหว ทางที่เชื่อมกันอยู่จึงถูกตัดขาดเนื่องจากมีเทือกเขาแอนดีสปรากฏขึ้นมา โลมาที่อาศัยอยู่ในทะเลแถบนี้จึงไม่สามารถว่ายน้ำกลับทะเลได้ นานวันเข้าจึงปรับตัวให้เข้ากับสิ่งแวดล้อม จึงอาศัยอยู่ในแม่น้ำแอมะซอนตั้งแต่นั้นเป็นต้นมา
โลมาแม่น้ำแอมะซอน กินปลาและสัตว์น้ำชนิดต่าง ๆ เป็นอาหาร แม้กระทั่งปลาปิรันย่า มีอุปนิสัยอ่อนโยน เป็นมิตรกับมนุษย์เหมือนโลมาทั่วไป ในนิทานพื้นบ้านของชนพื้นเมือง เชื่อว่า โลมาแม่น้ำแอมะซอนสามารถแปลงร่างเป็นมนุษย์ได้ โดยจะแปลงร่างเป็นชายหนุ่มรูปงาม และเข้ามาล่อลวงหญิงสาวในหมู่บ้าน นอกจากนี้แล้วยังเชื่อว่าเป็นสัตว์ที่มีอาถรรพ์ หากนำน้ำมันของโลมามาใช้จุดตะเกียงจะทำให้ตาบอด แม้จะเป็นเพียงเรื่องเล่าแต่จากความเชื่อเหล่านี้เองที่ทำให้โลมาแม่น้ำแอมะซอนไม่ถูกคุกคามจากชนพื้นเมือง 
แต่ปัจจุบันถูกคุกคามจากการสูญเสียถิ่นที่อยู่อาศัย อันเป็นผลมาจากการตัดไม้ทำลายป่าและมลภาวะเป็นพิษในน้ำ ในเดือนกันยายน ค.ศ. 2012 เอโบ โมราเลส ประธานาธิบดีโบลิเวีย ได้ออกกฎหมายเพื่อคุ้มครองโลมาแม่น้ำแอมะซอนไว้เป็นสมบัติของชาติ

**รูปภาพ**

**อ้างอิง**

**แหล่งข้อมูลอื่น**
หมวดหมู่:โลมาแม่น้ำ
หมวดหมู่:สัตว์ที่พบในทวีปอเมริกาใต้
แอมมารี่

อภิรดี อริยะสัจธรรม ชื่อเล่น แอม (หรือที่ทุกคนเรียกว่า "แอมมารี่") เป็นศิลปินในสังกัดอาร์เอส แอมมีผลงานอัลบั้มกับทางค่ายอาร์เอส 2 อัลบั้มด้วยกันคืออัลบั้ม "Amary" ซึ่งเพลงที่เปิดตัวคือเพลง "อยู่ห่างๆ อย่างห่วงๆ" และมีเพลงฮิตในอัลบั้มแรกอีกเพลงคือเพลง "ตัดใจ" และเพลง "สุญญากาศ" 
ส่วนอัลบั้มที่2คืออัลบั้ม "Embrace With Love" เป็นอัลบั้มสุดท้ายของแอมมารี่มีเพลง "มีกันตลอดไป" ปัจจุบันแอมมารี่เป็นคุณครูสอนร้องเพลงแถวอโศก

**ประวัติ**
อภิรดี อริยะสัจธรรม (ชื่อเล่น: แอม, แอมมารี่) เกิดวันที่ 29 มิถุนายน พ.ศ. 2526 ในจังหวัดราชบุรี จบการศึกษาระดับมัธยมศึกษา โรงเรียนเบญจมราชูทิศ ราชบุรี และสำเร็จการศึกษาระดับปริญญาตรีที่มหาวิทยาลัยกรุงเทพ
เข้าสู่วงการด้วยการประกวดโครงการ "พานาโซนิค สตาร์ ชาเลนจ์" และได้เป็นศิลปินในสังกัดอาร์เอส มีอัลบั้ม 2 ชุดด้วยกัน และมีอลับ้มพิเศษอีกหนึ่งชุด เพลงที่ได้รับความนิยมของเธอคือ อยู่ห่างๆ อย่างห่วงๆ, สุญญากาศ, รักแท้แค่พี่ชาย,  ตัดใจ, มีกันตลอดไป, สักครั้งก็ยังดี (Call Back) และเพลง ที่เดิม

**ผลงาน**

**Single**
 เพลง คำตอบคือน้ำตา (พ.ศ. 2560)

**อัลบั้ม "Amary" สังกัด อาร์เอส วางแผง 9 กุมภาพันธ์ 2549**
# ONE NIGHT IN BANGKOK
# BABY I'M CRAZY
# ร้อย-พัน-ล้าน-เหตุผล
# แค่ลมปาก
# สุญญากาศ
# I'M GONNA MISS U
# รักแท้แค่พี่ชาย
# อยู่ห่าง ๆ อย่างห่วง ๆ
# ตัดใจ
# เค้กวันเกิด

**อัลบั้ม "Embrace With Love" สังกัด อาร์เอส วางแผง 15 กุมภาพันธ์ 2550**
# มีกันตลอดไป (I'm Gonna be With You)
# สักครั้งก็ยังดี (Call Back) 
# ค้านสายตา (More Than A Friend) 
# ไออุ่น (Embrace With Love) 
# รอ (Waiting for you tonight)
# ที่เดิม

**อัลบั้มพิเศษ**

**อัลบั้ม "ลูกของพ่อ" รวมศิลปินอาร์เอส วางแผง 2549**
# ลูกของพ่อ (รวมศิลปินอาร์เอส)
# ไผ่รวมกอ
# อย่าทำให้พ่อร้องให้ 
# คิดถึงพ่อ
# พอเพียง - เพียงพอ 
# อยากเข้มแข็งเหมือนพ่อ 
# บอกด้วยใจ - ฟังด้วยใจ 
# ลูกไม้ใต้ต้น (เราสามคนยังเก็บตะวัน)
# พรของพ่อ
# ทำดีให้พ่อดู

**เพลงประกอบภาพยนตร์**
 เพลง "ที่เดิม" เพลงประกอบภาพยนตร์ รักจัง

**อ้างอิง**
 http://hilight.kapook.com/view/10507 “แอมมารี่” เป็นปลื้ม มีแฟนคลับคอยให้กำลังใจ
หมวดหมู่:นักร้องจากจังหวัดราชบุรี
หมวดหมู่:นักร้องหญิงชาวไทย
หมวดหมู่:ศิลปินสังกัดอาร์เอส
หมวดหมู่:บุคคลจากโรงเรียนเบญจมราชูทิศ ราชบุรี
หมวดหมู่:บุคคลจากมหาวิทยาลัยกรุงเทพ
วงศ์โลมาแม่น้ำแอมะซอน

วงศ์โลมาแม่น้ำแอมะซอน (Amazon river dolphin) เป็นวงศ์ของโลมาแม่น้ำวงศ์หนึ่ง ใช้ชื่อวงศ์ว่า Iniidae (/อิน-นิ-ดี้/) ในปัจจุบันนี้มีเพียงสกุลเดียว คือ Inia (/อิน-เนีย/) ซึ่งพบได้เฉพาะในแม่น้ำสายใหญ่ ๆ หลายสายในทวีปอเมริกาใต้เท่านั้น
แต่ได้มีประชากรในวงศ์นี้อีกจำนวนหนึ่ง แต่ได้สูญพันธุ์ไปหมดแล้ว ซึ่งพบได้ในหลายพื้นที่ เช่น ฟลอริดา, ลิเบีย และอิตาลี (ดูในเนื้อหา) โดยวงศ์นี้ถูกตั้งขึ้นชื่อ จอห์น เอ็ดเวิร์ด เกรย์ นักสัตววิทยาชาวอังกฤษ ในปี ค.ศ. 1846
ในปี ค.ศ. 2014 ได้มีการค้นพบชนิดใหม่ของโลมาในวงศ์นี้ โดยมีความแตกต่างจากชนิดดั้งเดิมที่เคยรู้จักกันทางด้านดีเอ็นเอไมโทคอนเดรีย และถิ่นที่อยู่อาศัยที่อยู่ในแม่น้ำอาราไกวยาที่อยู่ทางตอนเหนือของแม่น้ำแอมะซอนราว 2,600 กิโลเมตร

**การจำแนก**
วงศ์ใหญ่ Inioidea
**วงศ์ Iniidae
***สกุล †Goniodelphis
**** G. hudsoni
***สกุล Inia (เป็นสกุลเดียวที่ยังดำรงเผ่าพันธุ์อยู่มาจนถึงปัจจุบัน)
**** Inia geoffrensis 
***** I. g. geoffrensis
***** I. g. boliviensis
***** I. g. humboldtiana 
****Inia araguaiaensis 
***สกุล †Ischyrorhynchus (ชื่อพ้อง Anisodelphis)
**** I. vanbenedeni (ชื่อพ้อง Anisodelphis brevirostratus)
***สกุล †Saurocetes (ชื่อพ้อง Saurodelphis และ Pontoplanodes)
**** S. argentinus (ชื่อพ้อง Pontoplanodes obliquus) 
**** S. gigas

**อ้างอิง**

**แหล่งข้อมูลอื่น**
หมวดหมู่:โลมาแม่น้ำ
โลมาหลังโหนก

โลมาหลังโหนก หรือ โลมาขาวเทา หรือ โลมาเผือก หรือ โลมาสีชมพู (Chinese white dolphin, Pacific humpback dolphin, Indo-Pacific humpbacked dolphin; Sousa chinensis; 中華白海豚; พินอิน: Zhōnghuá bái hǎitún) เป็นโลมาชนิดหนึ่ง ในวงศ์โลมามหาสมุทร (Delphinidae)
มีลักษณะทั่วไป คือ มีจะงอยปากยาวโค้งเล็กน้อยที่เด่นชัดคือส่วนของฐานครีบหลังจะเป็นสันนูนสูงรองรับครีบหลังสีลำตัวจะมีการผันแปรต่างกันมาก ตัวเล็กจะมีสีจางจนเหมือนเผือก แม้บางตัวก็มีสีออกขาว หรืออย่างน้อยขาวในบางส่วน หรือสีชมพู ซึ่งสีเหล่านี้ไม่ได้มาจากเม็ดสี แต่เป็นสีของหลอดเลือดที่ช่วยให้ไม่ให้อุณหภูมิร่างกายสูงจนเกินไป และมีส่วนหลังที่เป็นสันนูนเหมือนโหนก อันเป็นที่มาของชื่อสามัญ
ขนาดโตเต็มที่ ตัวผู้ยาวประมาณ 3.2 เมตร ขณะที่ตัวเมียยาว 2.5 เมตร และลูกแรกเกิดยาวประมาณ 1 เมตร มีอายุโดยเฉลี่ย 40 ปี โลมาหลังโหนกเมื่ออายุมากขึ้นสีชมพูตามตัวจะยิ่งเข้มขึ้น และส่วนด้านท้องและด้านล่างลำตัวจะเป็นจุด และมีสีที่สว่างกว่าลำตัวด้านบน  
กระจายพันธุ์ตามแถบชายฝั่งหรือแหล่งน้ำตื้นที่มีความลึกไม่เกิน 20 เมตร บริเวณอินโดแปซิฟิก พบมากที่สุด คือ อ่าวรีพัลส์ หรือเกาะลันเตา ที่ฮ่องกง ที่มีจำนวนประชากรในฝูงนับร้อย โดยมากชายฝั่งทะเลที่โลมาหลังโหนกอาศัยอยู่นั้นมักจะมีป่าชายเลนอยู่ด้วยเสมอ ๆ  แต่จะต้องอยู่ในบริเวณน้ำตื้นเท่านั้น  มีอุปนิสัยอาศัยประจำที่หรือมีการย้ายที่อพยพน้อยมากและอาศัยไม่ห่างจากชายฝั่งเกินระยะ 1 กิโลเมตร จึงพบเห็นตัวได้โดยง่าย โดยมักจะพบเห็นตั้งแต่ตอนเช้า จะอยู่เป็นกลุ่มเล็ก ๆ ประมาณ 10 ตัว ว่ายน้ำช้า ประมาณ 4.8 กิโลเมตร/ชั่วโมง และจะดำน้ำประมาณ 40-60 วินาที ก่อนจะโผล่ขึ้นมาหายใจ
กินปลาทั้งตามชายฝั่งและในแนวปะการังเป็นอาหารหลัก รวมทั้งหมึก, กุ้ง, ปู ออกหาอาหารเป็นฝูง โดยใช้คลื่นเสียง เป็นโลมาอีกชนิดหนึ่งที่นิยมนำมาฝึกกันตามสวนน้ำหรือสถานแสดงพันธุ์สัตว์น้ำต่าง ๆ ในประเทศไทยจัดเป็นสัตว์ป่าคุ้มครอง โดยพบได้ทั้งฝั่งอ่าวไทยและทะเลอันดามัน  

**รูปภาพ**

**อ้างอิง**

**แหล่งข้อมูลอื่น**
หมวดหมู่:สัตว์ที่พบในประเทศจีน
หมวดหมู่:โลมามหาสมุทร
หมวดหมู่:สัตว์ป่าคุ้มครอง
หมวดหมู่:ชาวไทยเชื้อสายเกาหลีใต้

คนไทยที่เกิดในประเทศเกาหลีใต้ หรือมีเชื้อสายชาวเกาหลีใต้
กเาหลีใต้
กเาหลีใต้
ท
หมวดหมู่:ความสัมพันธ์เกาหลีใต้–ไทย
หมวดหมู่:ชาวไทยเชื้อสายฝรั่งเศส

คนไทยที่เกิดในประเทศฝรั่งเศส หรือมีเชื้อสายชาวฝรั่งเศส 
ฝรั่งเศส
ท
ฝรั่งเศส
หมวดหมู่:ความสัมพันธ์ไทย–ฝรั่งเศส
หมวดหมู่:ชาวไทยเชื้อสายฟิลิปปินส์

คนไทยที่เกิดในฟิลิปปินส์ หรือลูกครึ่ง ไทย-ฟิลิปปินส์
ฟิลิปปินส์
ฟิลิปปินส์
ท
หมวดหมู่:ชาวไทยเชื้อสายเยอรมัน

คนไทยที่เกิดในประเทศเยอรมนี หรือมีเชื้อสายชาวเยอรมัน
ยเอรมัน
ท
ยเอรมัน
หมวดหมู่:ความสัมพันธ์ไทย–เยอรมนี
หมวดหมู่:ชาวไทยเชื้อสายรัสเซีย

คนไทยที่เกิดในประเทศรัสเซีย หรือมีเชื้อสายชาวรัสเซีย
รัสเซีย
ท
รัสเซีย
รัสเซีย
หมวดหมู่:ความสัมพันธ์ไทย–รัสเซีย
หมวดหมู่:ชาวไทยเชื้อสายออสเตรีย

คนไทยที่เกิดในประเทศออสเตรีย หรือมีเชื้อสายชาวออสเตรีย
ออสเตรีย
ท
ออสเตรีย
หมวดหมู่:ความสัมพันธ์ไทย–ออสเตรีย
หมวดหมู่:ชาวไทยเชื้อสายออสเตรเลีย

คนไทยที่เกิดในประเทศออสเตรเลีย หรือมีเชื้อสายชาวออสเตรเลีย
ออสเตรเลีย
ออสเตรเลีย
ท
หมวดหมู่:ความสัมพันธ์ไทย–ออสเตรเลีย
หมวดหมู่:ชาวไทยเชื้อสายอินโดนีเซีย

คนไทยที่เกิดในประเทศอินโดนีเซีย หรือมีเชื้อสายชาวอินโดนีเซีย
ท
อินโดนีเซีย
อินโดนีเซีย
หมวดหมู่:ความสัมพันธ์ไทย–อินโดนีเซีย
หมวดหมู่:ชาวไทยเชื้อสายอเมริกัน

คนไทยที่เกิดในสหรัฐอเมริกา หรือลูกครึ่ง ไทย-อเมริกัน
อเมริกัน
ไทย
อเมริกัน
หมวดหมู่:ความสัมพันธ์ไทย–สหรัฐ
สุหฤท สยามวาลา

สุหฤท สยามวาลา (8 สิงหาคม พ.ศ. 2511) ชื่อเล่น โต้ เป็นนักร้อง นักดนตรี นักจัดรายการวิทยุ และผู้บริหารบริษัท ดีเอชเอ สยามวาลา ธุรกิจของครอบครัว
สุหฤท เกิดในครอบครัวเชื้อสายอินเดียชีอะห์ เป็นบุตรคนที่สี่จากทั้งหมดห้าคนของมิตร (นามเดิม อามีร) กับซามีนา สยามวาลา บรรพบุรุษย้ายถิ่นฐานมาจากรัฐคุชราต จบชั้นมัธยมจากโรงเรียนอัสสัมชัญ จบการศึกษาคณะศิลปศาสตร์ มหาวิทยาลัยอัสสัมชัญ และปริญญาโท สื่อสารมวลชน มหาวิทยาลัยกรุงเทพ เข้าสู่วงการดนตรีจากการเป็นนักร้องนำวงครับ ของเพื่อนเรียนชั้นมัธยม จากนั้นได้มาทำงานบริหารธุรกิจของครอบครัว แต่ยังใช้เวลาว่างเล่นดนตรี ร้องเพลง และออกผลงานเพลงในแนวอิเล็กทรอนิกส์มาแล้ว 4 ชุด มีจุดเด่นที่การแต่งกายสีสันฉูดฉาด และเป็นนักจัดรายการวิทยุ คลื่นแฟตเรดิโอ
นอกจากนี้ในด้านการเมือง สุหฤทเป็นหนึ่งในผู้สมัครรับเลือกตั้งผู้ว่าราชการกรุงเทพมหานคร ในปี พ.ศ. 2556 โดยไม่สังกัดพรรคการเมือง ได้หมายเลข 17 แม้จะไม่ได้รับเลือกตั้ง แต่ก็ได้คะแนนไปทั้งหมด 107,138 คะแนน เป็นลำดับที่ 4 จากผู้สมัครทั้งหมด 25 ราย ขณะหาเสียง สุหฤทได้ชื่อว่าเป็นขวัญใจของวัยรุ่น คนรุ่นใหม่ เนื่องจากใช้วิธีการหาเสียงแบบแหวกแนว คือ ไม่มีป้ายหาเสียงตามสถานที่สาธารณะ แต่ใช้วิธีหาเสียงในโซเชียลเน็ตเวิร์กเป็นหลัก

**ผลงานเพลง**
 สุหฤท- ดิจิตัล พังก์ (2549)- เก (2553)- สุหฤท ลื่นขั้นเทพ (2554)

**อ้างอิง**

**แหล่งข้อมูลอื่น**
 DJ Suharit Siamwalla
หมวดหมู่:นักร้องชายชาวไทย
หมวดหมู่:นักดนตรีชาวไทย
หมวดหมู่:นักจัดรายการวิทยุ
หมวดหมู่:นักธุรกิจชาวไทย
หมวดหมู่:ชาวไทยเชื้อสายอินเดีย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ
หมวดหมู่:บุคคลจากบัณฑิตวิทยาลัย มหาวิทยาลัยกรุงเทพ
หมวดหมู่:นักสื่อสารมวลชนที่เป็นแนวร่วมกปปส.
วาฬแกลบ

วาฬแกลบ เป็นสกุลของสัตว์เลี้ยงลูกด้วยนมขนาดใหญ่ในทะเลจำพวกวาฬสกุลหนึ่ง จัดเป็นวาฬบาลีนในสกุล Balaenoptera (มาจากภาษาละตินคำว่า balaena (วาฬ) และ pteron (ครีบ)) เป็นวาฬที่อยู่ในวงศ์ Balaenopteridae
ซึ่งครั้งหนึ่ง วาฬหลังค่อม (Megaptera novaeangliae) ก็เคยจัดอยู่ในสกุลนี้ด้วย

**การจำแนก**
 สกุล Balaenoptera
** Balaenoptera acutorostrata, วาฬมิงค์ธรรมดา
** †Balaenoptera bertae (ไพลโอซีน, สหรัฐอเมริกา)
** Balaenoptera bonaerensis, วาฬมิงค์แอนตาร์กติก
** Balaenoptera borealis, วาฬไซ
** Balaenoptera brydei, วาฬบรูด้า
** †"Balaenoptera colcloughi" (ไพลโอซีน, สหรัฐอเมริกา)
** †Balaenoptera davidsonii (ไพลโอซีน, สหรัฐอเมริกา)
** Balaenoptera edeni, วาฬอีเดน (เป็นชื่อพ้องของวาฬบรูด้า)
** Balaenoptera musculus, วาฬสีน้ำเงิน
** Balaenoptera omurai, วาฬโอมุระ
** Balaenoptera physalus, วาฬฟิน
** †Balaenoptera siberi (ไพลโอซีน, เปรู)

**อ้างอิง**

**แหล่งข้อมูลอื่น**
หมวดหมู่:วาฬบาลีน
หมวดหมู่:มหสัตว์
Orcinus

วาฬเพชฌฆาตล่าแมวนํ้า
Orcinus เป็นสกุลหนึ่ง ของ Delphinidae ซึ่งเป็นวงศ์ของสัตว์เลี้ยงลูกด้วยนมในทะเลประเภทกินเนื้อที่เรียกว่าโลมา ซึ่งรวมถึงสายพันธุ์ Delphinidae ที่มีขนาดใหญ่ที่สุด Orcinus orca หรือที่รู้จักกันในชื่อวาฬเพชฌฆาต
มีสายพันธุ์ที่สูญพันธุ์ไปแล้วสองสายพันธุ์ ได้แก่ Orcinus paleorca และ O. citoniensis และสายพันธุ์ที่สูญพันธุ์ไปแล้วอีกสายพันธุ์หนึ่งคือ O. meyeri ยังคงเป็นที่ถกเถียง
เก้งธรรมดา

เก้งธรรมดา หรือ อีเก้ง หรือ ฟาน หรือที่นิยมเรียกกันว่า เก้ง (Indian muntjac, Common barking deer, Red muntjac; Muntiacus muntjak) เป็นเก้งชนิดหนึ่ง นับเป็นเก้งชนิดที่รู้จักและมีถิ่นกระจายพันธุ์กว้างขวางที่สุด
มีส่วนหลังโก่งเล็กน้อย ลำตัวสีน้ำตาลแดง ด้านใต้ซีดและอมเทาเล็กน้อย หางด้านบนสีน้ำตาลเข้ม ด้านล่างสีขาว เก้งตัวผู้มีเขาสั้น ฐานเขาซึ่งเป็นส่วนหนึ่งของกะโหลกยื่นยาวขึ้นไปเป็นแท่ง มีขนปกคลุม และมีขนสีดำขึ้นตามแนวเขาจนดูเป็นรูปตัววีเมื่อมองด้านหน้าตรง ส่วนปลายเขาสั้น แต่เป็นง่ามเล็ก ๆ แค่สองง่าม ไม่แตกเป็นกิ่งก้านแบบกวาง ผลัดเขาปีละครั้ง ส่วนตัวเมียไม่มีเขาและฐานเขา แต่บนหน้าก็มีขนรูปตัววีเหมือนกัน เก้งตัวที่อายุมากผู้มีเขี้ยวยาวแหลมโค้งโผล่พ้นขากรรไกรออกมา เวลาเดินจะยกขาสูงทุกย่างก้าว
หากินได้ทั้งกลางวันและกลางคืน แต่ส่วนใหญ่จะพบตอนเย็นหรือหัวค่ำ และตอนเช้ามืดจนถึงช่วงสาย อดน้ำไม่เก่ง จึงมักอยู่ไม่ไกลจากแหล่งน้ำ อาหารหลักได้แก่ยอดไม้, หน่ออ่อน, ใบไม้, ผลไม้ และรวมถึงเปลือกไม้ด้วย ไม่ค่อยกินหญ้า พบแพร่กระจายพันธุ์ในเอเชียใต้และเอเชียตะวันออกเฉียงใต้ ตั้งแต่ ศรีลังกา, อินเดีย, จีนตอนใต้, พม่า, ไทย, ลาว, เวียดนาม, กัมพูชา, มาเลเซีย, เกาะสุมาตรา, เกาะชวา, เกาะบอร์เนียว, เกาะไหหลำ และหมู่เกาะซุนดา
มีฤดูผสมพันธุ์อยู่ในช่วงฤดูหนาว ตั้งแต่เดือนพฤศจิกายนถึงมกราคม ตกลูกต้นฤดูฝนพอดี ปกติตกลูกครั้งละหนึ่งตัว ตั้งท้องนานราว 6 เดือน ออกลูกตามใต้พุ่มไม้ ลูกเก้งมีจุดสีขาวตามตัว เมื่ออายุได้ราว 6 เดือน จุดสีขาวนั้นจึงค่อยจางหายไป เข้าสู่วัยเจริญพันธุ์ได้เมื่ออายุได้ 18 เดือน อายุขัยประมาณ 15 ปี ในประเทศไทย ถือเป็นสัตว์ป่าคุ้มครอง

**เก้งเผือก**
เก้งเผือก ซึ่งเป็นสัตว์เผือกโดยสมบูรณ์ มีลักษณะเหมือนเก้งทั่วไป แต่มีสีขนทั้งตัวสีขาวล้วน และนัยน์ตาสีแดง เก้งเผือกนั้นมีการเพาะเลี้ยงที่สวนสัตว์ดุสิต เป็นเก้งที่ได้รับพระราชทานจากสมเด็จพระนางเจ้าสิริกิติ์ พระบรมราชินีนาถ ที่ทรงได้รับการถวายมาจากชาวบ้านที่จับได้ในป่า ชื่อ "เพชร" ต่อมาเพชรได้แพร่ขยายพันธุ์และออกลูกหลาน มาจนถึงมีด้วยกันถึง 6 ตัว โดยลูกเก้งเผือกตัวที่ 6 ที่เกิดมาชื่อ "ไข่มุก"เป็นลูกเก้งเผือกเพศเมียตัวแรกของสวนสัตว์ดุสิตซึ่งเกิดจากพ่อเก้งเผือกชื่อธูปและแม่เก้งแดงธรรมดา
ในขณะที่ในเดือนตุลาคม พ.ศ. 2555 ลูกเก้งเผือกที่เกิดจาก "พุด" ซึ่งเป็นเก้งเผือกตัวผู้ที่เป็นลูกหลานของเพชร กับเก้งตัวเมียธรรมดา ที่สวนสัตว์เชียงใหม่ หลังจากเกิดได้ไม่นานก็ล้มตายลง ปัจจุบันทั้งในประเทศไทยและสวนสัตว์ต่าง ๆ มีเก้งเผือกจำนวนไม่เกิน 9 ตัว ทั่วโลก

**อ้างอิง**

**แหล่งข้อมูลอื่น**
 Muntiacus muntjak- Muntiacus muntjak
หมวดหมู่:เก้ง
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในเอเชียตะวันออกเฉียงใต้
โลมาแม่น้ำโบลิเวีย

โลมาแม่น้ำโบลิเวีย (Bolivian river dolphin; Inia geoffrensis boliviensis; การออกเสียง: /อิน-เนีย-จี-โอฟ-เฟรน-สิส-โบ-ลิ-เวียน-ซิส/) เป็นโลมาแม่น้ำชนิดหนึ่ง จัดอยู่ในวงศ์โลมาแม่น้ำอเมซอน (Iniidae) 
โลมาแม่น้ำโบลิเวีย เป็นชนิดย่อยของโลมาแม่น้ำอเมซอน หรือโลมาสีชมพู (I. geoffrensis) มีลักษณะทั่วไปเหมือนกัน คือ มีสีผิวขาวอมชมพู จะงอยปากเรียวยาว มีฟันแหลมคมอยู่ในปาก แต่มีความแตกต่างกันที่ โลมาแม่น้ำโบลิเวียจะพบได้เฉพาะในแม่น้ำสายใหญ่ในประเทศโบลิเวีย มีจำนวนฟันที่มากกว่า มีส่วนหัวเล็กกว่า และลำตัวมีความกลมกว้างมากกว่า 
ในปี ค.ศ. 2012 สมาคมสัตว์เลี้ยงลูกด้วยทะเลได้ยอมรับให้เป็นชนิดใหม่ต่างหากโดยเริ่มศึกษามาตั้งแต่ปี ค.ศ. 2006 อย่างไรก็ตามโลมาชนิดนี้มักไม่เป็นที่รู้จักเท่าไหร่ ในเดือนกันยายน ปีเดียวกัน ประธานาธิบดีเอโบ โมราเลส แห่งโบลิเวีย ได้ออกกฎหมายคุ้มครองโลมาแม่น้ำโบลิเวียให้เป็นสมบัติของชาติ

**อ้างอิง**
หมวดหมู่:โลมาแม่น้ำ
หมวดหมู่:สัตว์ที่พบในทวีปอเมริกาใต้
ซัมซุง กาแลคซี วาย

thumb
ซัมซุง กาแลคซี วาย (Samsung Galaxy Y) หรือ ซัมซุง กาแลคซี ยัง (GT-S5360) เป็นโทรศัพท์มือถือประเภทสมาร์ตโฟน ที่ผลิตโดยซัมซุง มาพร้อมกับระบบปฏิบัติการแอนดรอยด์ ที่ประกาศวางจำหน่ายในเดือนสิงหาคม ค.ศ. 2011

**ดูเพิ่ม**
ซัมซุง กาแลคซี
*รายชื่ออุปกรณ์ที่ใช้ระบบปฏิบัติการแอนดรอยด์
*ซัมซุง กาแลคซี วาย ดูโอส

**อ้างอิง**

**แหล่งข้อมูลอื่น**
 Full phone specifications date=2011-12-30 - GSMArena page on Galaxy Y- Google Play- Android Website
หมวดหมู่:อุปกรณ์แอนดรอยด์
หมวดหมู่:โทรศัพท์มือถือซัมซุง
ซัมซุง กาแลคซี แท็บ

ซัมซุง กาแลคซี แท็บ เป็นมินิแท็บเล็ตคอมพิวเตอร์ ที่ผลิตโดย ซัมซุง มาพร้อมกับระบบปฏิบัติการแอนดรอยด์

**ดูเพิ่ม**
รายชื่ออุปกรณ์ที่ใช้ระบบปฏิบัติการแอนดรอยด์
*เน็กซัส 10
*แท็บเล็ตคอมพิวเตอร์

**อ้างอิง**

**แหล่งข้อมูลอื่น**
 Samsung Galaxy Tab official page date=2011-03-21 - Samsung Galaxy Tab Fans Page date=2014-02-14 
หมวดหมู่:อุปกรณ์แอนดรอยด์
หมวดหมู่:โทรศัพท์มือถือซัมซุง
หมวดหมู่:อินเทอร์เน็ตแท็บเล็ต
หมวดหมู่:ผลิตภัณฑ์ที่ออกในปี พ.ศ. 2553
หมวดหมู่:แท็บเล็ต
บาฮามุต

ปลา (บาฮามุต) อุ้มวัวยักษ์ (คูยูตะ) ไว้บนหลัง และบนแผ่นผักตบชวาสีเขียวมีเทวดาแบกดิน
บาฮามุต (Bahamut หรือ Bahamoot) (بهموت Bahamūt) เป็นสัตว์ประหลาดในตำนานอาหรับ มีลักษณะเป็นปลาขนาดใหญ่ที่ค้ำจุนโลก ในบางตำนานกล่าวว่าบาฮามุตมีหัวเหมือนฮิปโปโปเตมัส หรือ ช้าง 

**อ้างอิง**
หมวดหมู่:ประมวลเรื่องปรัมปรา
นายกรัฐมนตรีเดนมาร์ก

นายกรัฐมนตรีเดนมาร์ก (statsminister; ตามความหมายคือ "รัฐมนตรี") หรือเรียกอย่างเป็นทางการว่า นายกรัฐมนตรีแห่งราชอาณาจักรเดนมาร์ก เป็นหัวหน้ารัฐบาลของราชอาณาจักรเดนมาร์ก ก่อนที่จะมีการจัดตั้งตำแหน่งนายกรัฐมนตรี เดนมาร์กไม่เคยมีตำแหน่งหัวหน้ารัฐบาลที่แยกออกจากประมุขแห่งรัฐ กล่าวคือ พระมหากษัตริย์คงไว้ซึ่งอำนาจบริหารที่ชอบธรรม ต่อมารัฐธรรมนูญ พ.ศ. 2392 ได้บัญญัติให้พระมหากษัตริย์อยู่ใต้รัฐธรรมนูญ โดยจำกัดพระราชอำนาจของพระมหากษัตริย์และจัดตั้งตำแหน่งนายกรัฐมนตรี (premier minister) อดัม วิลเฮล์ม โมล์ทเก เป็นผู้ดำรงตำแหน่งนี้อย่างเป็นทางการคนแรก
นายกรัฐมนตรีมีหน้าที่สั่งการคณะรัฐมนตรีซึ่งได้รับการโปรดเกล้าฯ แต่งตั้งโดยพระมหากษัตริย์ ในทางปฏิบัติ การแต่งตั้งนายกรัฐมนตรีได้ถูกกำหนดจากการสนับสนุนของโฟลเกททิง (รัฐสภา) ตั้งแต่ต้นคริสต์ศตวรรษที่ 20 ไม่มีพรรคใดที่สามารถถือครองเสียงข้างมากในโฟลเกททิงได้ ดังนั้น นายกรัฐมนตรีจึงต้องเป็นหัวหน้าของรัฐบาลผสมทั้งจากพรรคการเมืองอื่น ๆ และพรรคของตนเอง นับตั้งแต่สงครามโลกครั้งที่ 2 เคยมีรัฐบาลที่ยอมร่วมรัฐบาลกับอีกสี่พรรค เพื่อแลกกับการได้ถือครองเสียงข้างมากในโฟลเกททิง

**ดูเพิ่ม**
 รายชื่อนายกรัฐมนตรีเดนมาร์ก

**แหล่งข้อมูลอื่น**
 The Prime Minister's Office (Statsministeriet)- Official Denmark Constitution date=2004-09-05 , from the Royal Danish Ministry of Foreign Affairs.
หมวดหมู่:ประเทศเดนมาร์ก
หมวดหมู่:รัฐบาลเดนมาร์ก
หมวดหมู่:ประวัติศาสตร์เดนมาร์ก
เวสต์บรอมมิช

เวสต์บรอมมิช (West Bromwich En-uk-WestBromwich.ogg) เป็นเมืองในเวสต์มิดแลนด์เคาน์ตี สหราชอาณาจักร ตั้งอยู่ทางตอนกลางค่อนไปทางตะวันตกของอังกฤษ ตั้งอยู่ห่างจากเมืองเบอร์มิงแฮมไปทางทิศตะวันตกเฉียงเหนือ 8 กิโลเมตร เป็นเมืองที่มีเหมืองถ่านหิน จากการสำรวจประชากรในปี ค.ศ. 2001 มีประชากร 136,940 คน
หมวดหมู่:เมืองในเทศมณฑลเวสต์มิดแลนส์
อิซัมบาร์ด คิงดอม บรูเนล

ไฟล์:IKBrunelChains.jpg|300px|Right|thumb|ด้านหลังของบรูเนลคือโซ่ของเรือเอสเอสเกรตอีสเทิร์น ซึ่งได้ถ่ายไว้ในปี ค.ศ. 1857 โดยโรเบิร์ต ฮาวเลตต์ ภาพนี้ถือว่าเป็นภาพที่มีชื่อเสียงที่สุดภาพหนึ่งของเขา
อิซัมบาร์ด คิงดอม บรูเนล (Isambard Kingdom Brunel; 9 เมษายน ค.ศ. 1806 – 15 กันยายน ค.ศ. 1859) เป็นวิศวกรเครื่องกลและวิศวกรโยธาชาวอังกฤษ ผู้ออกแบบสถานีรถไฟที่มีชื่อเสียงแห่งหนึ่งของอังกฤษนามว่า เกรตเวสเทิร์นเรลเวย์ (Great Western Railway) ผู้ออกแบบอู่ท่าเรือหลายแห่งในสมัยนั้น รวมถึงเรือกลไฟบรูเนล เป็นคนแรกที่สามารถออกแบบเรือกลไฟของเขาให้สามารถข้ามมหาสมุทรแอตแลนติก นอกจากนี้ บรูเนลยังออกแบบอุโมงค์และสะพานที่สำคัญจำนวนมาก ความสามารถของเขานั้นไม่ธรรมดา ถึงขนาดเคยออกแบบสะพานข้ามแม่น้ำอันเชี่ยวกราก และออกแบบอุโมงค์ลอดใต้แม่น้ำเทมส์ ซึ่งเป็นสิ่งที่แทบจะเป็นสิ่งที่เป็นไปไม่ได้เลยในช่วงนั้น จึงกล่าวได้ว่า เขาคือผู้บุกเบิกการปฏิวัติอุตสาหกรรมคนสำคัญของอังกฤษ 
ถึงแม้ว่า โครงการต่าง ๆ ที่เขาตั้งใจไว้จะไม่สำเร็จเสมอไปเพราะพวกเขามักจะมีปัญหาด้านวิศวกรรมอยู่บ่อยครั้ง แต่ถึงอย่างไรก็ดี เขาก็ยังได้ขึ้นชื่อว่าเป็น "คนแรก" ในหลาย ๆ ด้านทางวิศวกรรม โดยเฉพาะหลักการของเขาที่สามารถช่วยสร้างอุโมงค์ข้ามแม่น้ำ ซึ่งยากต่อการสร้างได้ และเขายังเป็นผู้พัฒนาออกแบบเรือเอสเอสเกรตบริเตน (SS Great Britain) ซึ่งเป็นเรือที่ทำด้วยเหล็กกล้าและใช้ใบจักรแบบสกรูครั้งแรกของโลก และได้ถูกนำไปใช้ในการข้ามมหาสมุทรแอตแลนติกเป็นลำแรกของโลก และนอกจากนี้ยังเป็นเรือที่ใหญ่สุดในโลกเท่าที่มีการสร้างมาในขณะนั้น ในปี ค.ศ. 1843 และเรือที่ยิ่งใหญ่ที่สุดของเขาคือ เรือเอสเอสเกรตอีสเทิร์นซึ่งครองตำแหน่งเรือสำราญที่ใหญ่ที่สุดในโลกยาวนานถึง 34 ปี เป็นเรือที่มีขนาดก้าวกระโดดกว่าลำใด ๆ ในยุคนั้น 
บรูเนลได้รับการยอมรับจากชาวอังกฤษให้เป็นชาวบริติชผู้ยิ่งใหญ่ที่สุด (100 Great Britons) อันดับ 2 รองจากวินสตัน เชอร์ชิลล์

**ประวัติ**
บรูเนล เกิดเมื่อวันที่ 9 เมษายน ค.ศ. 1806 ที่ย่านถนนไบรแทน เป็นลูกชายของวิศวกรชาวฝรั่งเศส-อังกฤษ เซอร์มาร์ซ คิงดอม บรูเนล และโซเฟีย คิงดอม เมื่ออายุได้ 14 ปีก็ไปศึกษาที่โรงเรียนมัธยมแห่งแรกของเขา ชื่อว่า โรงเรียนก็อง (College of Caen) ที่นอร์ม็องดี ต่อจากนั้นก็ย้ายไปศึกษาที่โรงเรียนมัธยมอ็องรีที่ 4 (Lycée Henri-IV) ในปารีส พ่อของเขานั้นติดหนี้มาก โดยรวมแล้วประมาณ 5,000 ปอนด์ จึงได้ไปอยู่ในคุกของลูกหนี้ แต่ในที่สุดเขาก็ยอมที่จะลาออกจากการเป็นวิศวกรที่มีประสบการณ์คนหนึ่งของอังกฤษ รัฐบาลอังกฤษก็ยอมจ่ายค่าหนี้ค้างชำระทั้งหมดของเขาให้หมดโดยมีข้อเสนอให้เขาต้องอยู่ในอังกฤษห้ามไปไหน เมื่อบรูเนลจบการศึกษาในปี ค.ศ. 1822 พ่อของเขาก็ส่งเขาไปศึกษาต่อที่เอกอลปอลีแต็กนิก (École Polytechnique) จนจบ แล้วจึงกลับไปทำงานที่อังกฤษ   เขาทิ้งภรรยาและลูกทั้งสาม: อิซัมบาร์ด บรูเนลจูเนียร์ (1837-1902), เฮนรี่มาร์คบรูเนล (1842-1903) และฟลอเรนซ์แมรี่บรูเนล (1847-1876) เฮนรี่มาร์คตามรอยพ่อและปู่ของเขาในการเป็นที่ประสบความสำเร็จวิศวกรโยธา 

**บรูเนลในพิธีเปิดโอลิมปิก**
เซอร์เคนเนท แบรนา (Sir Kenneth Branagh) เป็นผู้แสดงเป็นบรูเนลในพิธีเปิดโอลิมปิกฤดูร้อน 2012 ในฉากอุตสาหกรรม โดยแต่งกายชุดสูทสีดำพร้อมกับใส่หมวกทรงสูง ซึ่งเป็นเอกลักษณ์การแต่งตัวของบรูเนล

**อ้างอิง**
หมวดหมู่:บุคคลจากพอร์ตสมัท
หมวดหมู่:วิศวกรชาวอังกฤษ
หมวดหมู่:ชาวอังกฤษเชื้อสายฝรั่งเศส
แม่แบบ:เหตุการณ์ปัจจุบัน/2555 ธันวาคม 13

*  นายอภิสิทธิ์ เวชชาชีวะ และนายสุเทพ เทือกสุบรรณ  เดินทางมาที่กรมสอบสวนคดีพิเศษเพื่อเข้ารับทราบข้อกล่าวหาร่วมกันก่อให้ผู้อื่นฆ่าคนตายโดยเจตนาเล็งเห็นผล ในเหตุการณ์สลายการชุมนุมปีพ.ศ. 2553      (มติชนออนไลน์)
}
แม่แบบ:เหตุการณ์ปัจจุบัน/2555 ธันวาคม 14

* เกิดเหตุบุกกราดยิงนักเรียนและครูโรงเรียนประถมแซนดีฮุค รัฐคอนแนตติคัต ประเทศสหรัฐอเมริกา ทำให้มีผู้เสียชีวิตเกือบ 30 คน ซึ่งเป็นเหตุยิงครั้งที่ 5 ของประเทศสหรัฐอเมริกา
}
กระรอกสวน

กระรอกสวน หรือ กระรอกท้องแดง (Pallas's squirrel, Red-bellied squirrel;  Callosciurus erythraeus) เป็นกระรอกชนิดหนึ่ง เป็นกระรอกขนาดกลาง มีขนาดเล็กกว่ากระรอกหลากสี (C. finlaysonii) เล็กน้อย ทั่วไปลำตัวมีสีน้ำตาลแกมเขียว ลำตัวส่วนล่างขนสีน้ำตาลแดง, ส้ม หรือสีเหลืองนวล แบ่งออกเป็นชนิดย่อยต่าง ๆ ได้ถึง 20 ชนิดย่อย บางชนิดย่อยมีปื้นสีดำบริเวณหลังส่วนท้าย หางเป็นพวงสวยงาม มีสีแถบสีเนื้อจาง ๆ สลับดำ บางชนิดย่อยปลายหางมีสีดำ บางชนิดย่อยปลายหางเป็นสีอ่อน มีความยาวลำตัวและหัวประมาณ 20-26 เซนติเมตร ความยาวหาง 20 เซนติเมตร
กระจายพันธุ์อย่างกว้างขวางตั้งแต่ ภูฏาน อินเดีย จีน ประเทศไทย ลาว เวียดนาม คาบสมุทรมลายู อินโดนีเซีย ปจนถึงเอเชียตะวันออกอย่างไต้หวัน ญี่ปุ่น 
กระรอกสวนกินผลไม้และลูกไม้ต่าง ๆ เป็นอาหารรวมถึงสัตว์ขนาดเล็กต่าง ๆ อย่างแมลงและหนอน หากินและอาศัยเป็นหลักบนต้นไม้ พบได้ในหลายพื้นที่ทั้งสวนสาธารณะและเมืองใหญ่ นับเป็นกระรอกที่พบได้มากและบ่อยที่สุดในประเทศไทย พบมากตามสวนผลไม้หรือสวนมะพร้าว มักถูกกำจัดหรือจับมาขายเพราะทำลายพืชผล จัดเป็นศัตรูพืชชนิดหนึ่ง ตามปกติจะอาศัยและหากินตามลำพัง เวลาหากินจะเป็นเวลากลางวัน สามารถแทะกินเปลือกไม้เปลือกแข็งหรือผลไม้เปลือกแข็งได้
นิยมเลี้ยงกันเป็นสัตว์เลี้ยง หากเลี้ยงตั้งแต่เล็ก ๆ ขณะยังไม่หย่านม จะเชื่องกับผู้เลี้ยง ถูกนำไปเป็นสัตว์เลี้ยงในหลายประเทศ จนกลายเป็นชนิดพันธุ์ต่างถิ่น และไม่จัดเป็นสัตว์ป่าคุ้มครองหรือสัตว์ป่าสงวนในประเทศไทยแต่ประการใด 

**อ้างอิง**

**แหล่งข้อมูลอื่น**
หมวดหมู่:สกุลกระรอกหลากสี
กระเล็นขนปลายหูสั้น

กระเล็นขนปลายหูสั้น หรือ กระถิกขนปลายหูสั้น (Himalayan striped squirrel, Burmese striped squirrel; Tamiops mcclellandii) เป็นกระรอกขนาดเล็ก ความยาวหัวและลำตัวประมาณ 11–12 เซนติเมตร หางยาวประมาณ 11–13 เซนติเมตร ขนหางสั้นและเรียบติดหนังไม่ฟูเป็นพวงอย่างกระรอกทั่วไป ปลายหูสีขาว ลำตัวสีน้ำตาลอมเทา หลังมีลายแถบขนานกันไปตามแนวสันหลังสีเหลืองหรือสีครีมสลับดำ แถบสีครีมด้านนอกสุดพาดยาวตั้งแต่จมูกไปจนจรดโคนหาง แถบนอกสุดนี้จะกว้างและสีสดกว่าแถบใน และกว้างกว่าของกระเล็นขนปลายหูยาว (T. rodolphii) ส่วนท้องสีเหลืองอ่อน ตัวเมียมีเต้านม 6 เต้า
กระเล็นขนปลายหูสั้นอาศัยได้ทั้งในป่าดิบทึบและป่าโปร่ง รวมถึงตามสวนสาธารณะหรือสวนหลังบ้านในบ้านเรือนของมนุษย์หรือชุมชนเมือง พบได้ทั่วแนวเทือกเขาหิมาลัยมาจนถึงพม่า, จีนตอนใต้ ทางใต้สุดแพร่ไปถึงคาบสมุทรมลายู ในประเทศไทยพบได้ในทางภาคตะวันตกตั้งแต่ใต้สุดจนถึงเหนือสุดของประเทศ รวมถึงภาคกลางตอนบน
มีพฤติกรรมมักหากินตัวเดียว หรืออาจเป็นกลุ่มที่เป็นครอบครัวเดียวกัน หากินในเวลากลางวัน กินผลไม้, เมล็ดพืช, ใบไม้ และแมลงเป็นอาหาร กระโดดและวิ่งไปมาบนกิ่งไม้อย่างคล่องแคล่ว เสียงร้องมีสองแบบ แบบหนึ่งคือ จี้ด ๆ สั้น ๆ คล้ายนก แต่แหลมดังบาดหู และอีกแบบหนึ่งคือเสียงแหลมยาวสั่นระรัวที่ค่อย ๆ ผ่อนเสียงลง
ไม่ได้เป็นสัตว์ป่าคุ้มครองหรือสัตว์ป่าสงวนตามพระราชบัญญัติสงวนและคุ้มครองสัตว์ป่า พุทธศักราช 2535 แต่อย่างใด และนิยมเลี้ยงกันเป็นสัตว์เลี้ยง

**อ้างอิง**

**แหล่งข้อมูลอื่น**
 Tamiops mcclellandii- Tamiops mcclellandii
หมวดหมู่:กระรอก
กระเล็น

กระเล็น หรือ กระถิก หรือ กระถึก เป็นสกุลหนึ่งของสัตว์ฟันแทะ จำพวกกระรอก ใช้ชื่อสกุลว่า Tamiops
กระเล็นจัดว่าเป็นกระรอกขนาดเล็กที่สุดที่พบได้ในประเทศไทย ขนาดโดยเฉลี่ยรวมความยาวทั้งลำตัว, หัว และหางแล้วประมาณ 20 เซนติเมตร มีลักษณะเด่น คือ ลำตัวสีน้ำตาล มีลายสีขาวดำพาดขนานตามยาวของลำตัวเห็นเด่นชัด ตั้งแต่จมูกถึงโคนหาง คล้ายกับลายของชิพมังค์ (Tamias spp.) ซึ่งเป็นกระรอกขนาดเล็กเช่นกัน แต่พบในทวีปอเมริกาเหนือ ส่วนหางของกระเล็นจะไม่เป็นพวงฟูเหมือนกระรอกทั่วไป ตัวเมียมีเต้านมทั้งหมด 6 เต้า
กระเล็นหากินในเวลากลางวัน หากินบนต้นไม้สูง ๆ เป็นหลัก กินอาหารได้หลากหลายเหมือนกระรอกทั่วไป พบกระจายพันธุ์ในภูมิภาคเอเชียใต้, ตอนใต้ของจีน และเอเชียตะวันออกเฉียงใต้ พบทั้งหมด 4 ชนิด ในประเทศไทยพบได้ 2 ชนิด พบได้ทั่วไปทั้งในป่าทึบหรือในชุมชนเมือง โดยที่ไม่จัดว่าเป็นสัตว์ป่าคุ้มครองหรือสัตว์ป่าสงวนแต่ประการใด

**การจำแนก**
 Tamiops macclellandi  (Horsfield, 1840)  – กระเล็นขนปลายหูสั้น (พบได้ในประเทศไทย)- Tamiops maritimus  (Bonhote, 1900)  – กระเล็นมาริไทม์- Tamiops rodolphei  (Milne-Edwards, 1867)  – กระเล็นขนปลายหูยาว (พบได้ใประเทศไทย)- Tamiops swinhoei  (Milne-Edwards, 1874)  – กระเล็นสวินโฮ

**อ้างอิง**

**แหล่งข้อมูลอื่น**
หมวดหมู่:กระรอก
กระรอกท้องแดง (แก้ความกำกวม)

กระรอกท้องแดง เป็นชื่อสามัญของกระรอกขนาดกลางชนิดหนึ่ง โดยทั่วไปหมายถึง- กระรอกสวน (Callosciurus erythraeus)
แต่บางครั้งอาจใช้ชื่อนี้เรียก- กระรอกอิรวดี (Callosciurus pygerythrus) ก็ได้